GRÀFICS DE LÍNIES

En aquest exercici volem comparar dues tarifes telefòniques diferents. La primera manté un preu fix de 0,12 euros durant els 3 primers minuts de comunicació, per passar a valer 0,03 euros per cada minut més. La segona tarifa manté el mínim de 0,08 euros pels primers 5 minuts, i després costa 0,06 euros per cada minut addicional. 

Per això, caldrà crear un full de càlcul per a l'obtenció dels resultats numèrics i un gràfic connectat a ell, per una comparació més clara. Estareu treballant amb:

· Disseny i creació de gràfics de línies.

Aquesta opció crearà un gràfic que estarà connectat a un full de càlcul a partir dels valors numèrics de dues columnes, els quals generaran dos gràfics en uns mateixos eixos. És un exemple per poder fer simulacions canviant els valors del preu mínim i del pas de cada tarifa, observant immediatament els diferents gràfics que es generen.  En aquest cas farem servir gràfics de línies.

El resultat podria ser similar al següent:

El full amb les dades haurà reflectir el cost de la trucada segons el nombre de minuts de la seva durada. 

Construcció del gràfic 

Seleccioneu el rang A1:C1. Premeu la tecla Control i, sense deixar-la anar, seleccioneu també el rang A6:C17. D'aquesta manera heu seleccionat dos rangs no contigus del full. 

Activeu el menú Insertar | Gráfico o bé feu clic a sobre el botó d'assistent dels gràfics que trobareu a la barra d'eines. 

En la primera finestra d'ajuda,  assegureu-vos que estigui seleccionada la fitxa Tipos estándar,  trieu com a tipus de gràfic Líneas i com a subtipus el primer de la segona fila. Premeu Siguiente. 

En la segona finestra d'ajuda, cal que estigui activada l'opció Columnas de la fitxa Rango de datos. Aneu a la fitxa Serie i fixeu-vos que a la llista de sèries apareixen els noms Tarifa 1 i Tarifa 2. Això és degut a la selecció dels rangs del full que heu fet. 
Premeu Siguiente. 

En la tercera finestra d'ajuda, seleccioneu la fitxa Títulos i entreu Minuts com a títol de l'eix horitzontal (Eje de categorias X) i Euros com a títol de l'eix vertical (Eje de valores Y). Seleccioneu la fitxa Líneas de división i desactiveu l'opció Líneas de división principales de l'apartat Eje de valores (Y). Premeu Siguiente. 

En la quarta i última finestra d'ajuda, ha d'estar seleccionada l'opció Como objeto en <nom del llibre>.  Premeu Finalizar. 

Col·loqueu i canvieu la mida del gràfic per tal que ocupi, aproximadament, el rang D1:I17.

------------------------------------------------------------------------------------------------------------------- 

Ja tenim el gràfic situat en el full de càlcul. Anem a modificar algunes coses del seu aspecte.  

En primer lloc farem desaparèixer el rectangle gris de l'interior del gràfic:  

Feu clic a l'interior del gràfic fins que quedi seleccionat el rectangle gris (Área de trazado).  Si situeu  el cursor a l'interior del gràfic ha de sortir el rètol d'aquesta àrea. 

Sense moure el cursor, premeu el botó dret del ratolí i us apareixerà un menú en el qual heu de veure l'opció Formato de área de trazado. 

Seleccioneu aquesta opció. Valideu les opcions Ninguno i Ninguna de la finestra que apareix i feu clic a sobre Aceptar. Amb tot això, el rectangle gris ja no hauria de ser visible. 

Cal que les divisions de l'eix horitzontal estiguin a la mateixa altura que els rètols:  

Seleccioneu l'eix horitzontal (Eje de categorías). Premeu el botó dret del ratolí i accediu al menú Formato de ejes. Aneu a la fitxa Escala i desactiveu l'opció Eje de valores (Y) cruza entre categorías. Premeu Aceptar. 

Ara volem que els rètols del gràfic surtin més petits:  

Seleccioneu tota la finestra gràfica (Área del gráfico). 

Sense moure el cursor, premeu el botó dret del ratolí i us apareixerà un menú en el qual hi trobareu l'opció Formato de área de gráfico. 

Seleccioneu aquesta opció i, de la fitxa Fuente, seleccioneu la mida 8 i assegureu-vos que no hi ha cap efecte activat. Feu clic a sobre Aceptar. 

Ara variareu l'aspecte dels punts del gràfic de cada tarifa:  

Feu clic a sobre la línia del gràfic que representa la primera tarifa fins que quedi seleccionada. 

Sense moure el cursor, premeu el botó dret del ratolí i us apareixerà un menú en el qual hi trobareu l'opció Formato de serie de datos. 

Seleccioneu aquesta opció. De la fitxa Tramas, fixeu-vos en l'apartat Marcador i trieu dels diferents estils aquell que més us agradi (a la figura podeu veure que hem triat el rodó) així com la seva mida. Feu clic a sobre Aceptar. 

Feu una acció similar amb la línia corresponent a l'altra tarifa. 

Podeu modificar, si voleu, l'aspecte i la situació de la llegenda:  feu clic a sobre la llegenda del gràfic fins que quedi seleccionada la seva vora. Podeu modificar directament la mida o la situació del rectangle que conté la llegenda. 

A més, sense moure el cursor, premeu el botó dret del ratolí i us apareixerà un menú en el qual hi trobareu l'opció Formato de leyenda.Seleccioneu-la. A partir de les fitxes Tramas, Fuente i Posición podeu variar els seu aspecte i posició. 

Guardeu el full amb el nom grafic-linies-elvostrenom.doc
Varieu les dades del rang B3:C4 i comproveu les variacions del gràfic.

Afegir més dades al gràfic 

Suposem ara que volem afegir més dades al full de càlcul i que aquestes es reflecteixin en el gràfic. Afegireu tres minuts més al full de càlcul, amb el cost corresponent, i veureu com aquestes novetats afecten al gràfic.  

Seleccioneu el rang A17:C17 i copieu-lo sobre el rang A18:C20. S'ha calculat el cost per a cada tarifa dels minuts 12, 13 i 14. Tot i així, el gràfic no ha canviat gens. Això és degut al rang a partir del qual s'ha definit el gràfic no inclou l'ampliació feta. 

Seleccioneu el rang A18:C20. 

Amb el cursor a sobre d'aquest rang, premeu el botó dret del ratolí i seleccioneu l'opció Copiar del menú que ha aparegut. 

Seleccioneu la finestra gràfica (Área de gráfico) i premeu el botó dret del ratolí. Seleccioneu l'opció Pegar. Aquesta última acció també la podeu fer amb l'opció Pegar del menú Edición. En aquest moment el gràfic ja s'ha actualitzat amb les dades noves. Aquest procediment es pot fer amb altres tipus de gràfics, tot i que, si hi ha possibles interpretacions diferents, apareixerà un quadre de diàleg per aclarir la nostra intenció. 

